Diari Oficial de la Generalitat Valenciana


Sumari del DOGV 3952, del 05-03-2001 (2001/1507)

Notificació de la Resolució de 16.10.2000, del director de l'Àrea de Producte de l'Agència Valenciana de Turisme.
-----------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1507


Organisme emissor
:   Agència Valenciana del Turisme

Tipus de document
:   Anunci

Notificació de la Resolució de 16.10.2000, del director de l'Àrea de Producte de l'Agència Valenciana de Turisme. [2001/X1507]
  
Per no haver sigut possible notificar de forma personal i directa a l'interessat la resolució del director de l'Àrea de Producte de l'Agència Valenciana de Turisme, de data 16 d'octubre de 2000, recaiguda en l'expedient de desistiment de canvi de classificació de l'establiment hostaler Victoria, es publica en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 26 de gener de 2001.- El director de l'Àrea de Producte: Víctor Yepes Piqueras
  
?Vist l'expedient de canvi de classificació de l'establiment Hostal Victoria, situat a Altura, avinguda de València, 64, del qual és titular Alturhotel, SL, tramitat pel Servei Territorial de Turisme de Castelló i remés a aquesta Àrea de Producte per a la seua resolució de desistiment.
  
Tenint en compte que:
  
Primer. Amb data 03.07.2000 es va sol·licitar per Alturhotel, SL, l'autorització de canvi de classificació a hotel de l'Hostal Victoria.
  
Segon. Examinat l'expedient pel Servei Territorial de Turisme de Castelló, es va comprovar l'omissió de la següent documentació preceptiva:
  
- Sol·licitud en model oficial degudament omplida.
  
- Relació d'habitacions en model oficial en què es reflectesquen les mesures de les habitacions, numeració i requisits tècnics d'estes.
  
- Projecte bàsic i d'execució, en dos exemplars a escala 1:100 firmat per facultatiu i visat pel col·legi corresponent, amb pronunciament exprés sobre l'acompliment del Decret 193/1988, de 12 de desembre, del Govern Valencià, pel qual s'aproven les normes per a l'accessibilitat i l'eliminació de barreres arquitectòniques.
  
- Certificat de facultatiu d'obra o tècnic competent que acredite l'acompliment dels requisits mínims d'infraestructura, de conformitat amb el que disposa el Decret 73/1989, de 15 de maig, del Govern Valencià.
  
- Certificat de facultatiu o tècnic competent sobre NBE-CPI-96 i OOMM de 25.09.1979 i 31.03.1980, sobre la normativa vigent en matèria d'incendis.
  
Per això i de conformitat amb l'article 71 de la Llei 30/1992, de 26 de novembre, es va concedir un termini de deu dies al sol·licitant perquè aportara l'anterior documentació, amb advertència que si transcorregut el termini no l'aportava, se'l tindria per desistit en la seua petició amb la resolució prèvia que declare tal circumstància amb arxiu de l'expedient.
  
Tercer. Transcorregut el termini atorgat per mitjà d'escrit notificat el dia 24.08.2000, el sol·licitant no ha presentat la documentació requerida.
  
Fonaments de dret
  
Primer. L'article 28 del Decret 153/1993, de 17 d'agost, que estableix que tota modificació d'un establiment que puga afectar la seua classificació o capacitat, haurà de sol·licitar i obtenir la corresponent autorització de l'administració turística, per mitjà del procediment previst en l'article 25 i amb la presentació prèvia de la documentació que procedesca, de la que s'assenyala en l'article 26 de la citada norma.
  
Segon. L'article 71 de la Llei 30/1992, de 26 de novembre, estableix en el punt 1r que si la sol·licitud no reuneix els requisits que assenyala l'article 70 i els exigits, si és procedent, per la legislació aplicable, es requerirà a l'interessat perquè, en el termini de deu dies, esmene la falta o adjunte els documents preceptius, amb indicació que, si així no ho fera, se'l tindrà per desistit en la seua petició, amb la resolució prèvia que haurà de ser dictada en els termes previstos en l'article 42.
  
Tercer. Per la seua banda, l'article 42.1.2 paràgraf d'eixa mateixa norma, estableix que en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables.
  
Per allò que s'ha exposat, en virtut de les facultats atribuïdes pel Decret 45/1996, de 26 de març (DOGV de 28 de març de 1996), resolc:
  
Declarar el desistiment en l'expedient de canvi de classificació de l'establiment Hostal Victoria d'Altura, d'Alturhotel, SL, i l'arxiu de les actuacions.
  
El que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra la present resolució, que no posa fi a la via administrativa, podrà interposar-se recurs d'alçada davant del president executiu de l'Agència Valenciana de Turisme, en el termini d'un mes comptador des de l'endemà de la notificació d'aquesta, d'acord amb el que estableixen els articles 114, 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.